युवक पर हमला करने, जबरन 'जय श्रीराम' के नारे लगवाने पर बजरंग दल के नेता समेत चार पर मुकदमा दर्ज
मेंगलुरु: कर्नाटक के दक्षिण कन्नड़ जिले में एक युवक को धमकी देने और हमला करने के साथ ही जबरन 'जय श्रीराम' का नारा लगवाने के मामले में पुलिस ने बजरंग दल के एक स्थानीय नेता के खिलाफ मुकदमा दर्ज किया है। पुलिस ने शुक्रवार को कहा कि 25 वर्षीय नेता के अलावा तीन नाबालिगों के खिलाफ भी मामला दर्ज किया गया है।
यह घटना कुछ दिन पहले सांप्रदायिक रूप से संवेदनशील बंतवाल तालुक में हुई लेकिन सोशल मीडिया पर वीडियो वायरल होने के बाद पीड़ित ने बृहस्पतिवार को पुलिस में शिकायत दर्ज करायी।
शिकायत के आधार पर विट्टल पुलिस थाने में बजरंग दल के नेता दिनेश और तीन नाबलिग लड़कों के खिलाफ मुकदमा दर्ज किया गया।
पुलिस ने कहा कि चारों ने कथित तौर पर कुद्तामुगेरु गांव के रहने वाले युवक को एक स्कूल के मैदान में रोका और उसे मारने की धमकी दी।
उन्होंने कहा कि चारों ने पीड़ित की जेब से पैसे निकाल लिए और उस पर 'जय श्रीराम' के नारे लगाने का जोर डाला।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva